เก็บ 12 หุ้นราคาลงแรง SET ได้จังหวะรีบาวด์จับตา 10 บจ. กำไรครึ่งปีหลังมาแรงแซงโค้ง
โบรกฯแนะเก็บ 12 หุ้นราคาลงแรง SET ได้จังหวะรีบาวด์ พร้อมจับตา 10 บจ. กำไรครึ่งปีหลังมาแรงแซงโค้ง
12 ก.ย. 2559

บล.โนมูระ พัฒนสิน ระบุในบทวิเคราะห์ (12 ก.ย.) ว่า การที่ SET ปรับตัวลงต่อเนื่องจนต่ำกว่าต้นทุนเฉลี่ยของนักลงทุนต่างชาติที่ระดับ 1,457 จุด และใกล้เส้นค่าเฉลี่ย 25 สัปดาห์ที่ 1,431 จุด น่าจะเป็นระดับที่รีบาวน์เชิงเทคนิคได้ บวกกับจิตวิทยาบวกของ FTSE Rebalance ที่เม็ดเงินจะเข้ามาในสัปดาห์นี้ช่วยหนุน
จึงแนะทยอยสะสมหุ้นที่ถูกคัดเลือกเข้าใหม่ และเพิ่มน้ำหนักในรอบนี้คือ SCC, PTT, KBANK, SCB, BDMS, CPN, BEM, KTB และ MINT
หรือกลุ่มที่ปรับตัวลงแรงในช่วงก่อนหน้า + ถูก short sell ในปริมาณมาก PTT, KTB, KBANK, IVL, SCB, BEM, MINT, BCP, CK, HMPRO, GLOBAL และ WORK
ผสานหุ้นทีคาดกําไรครึ่งปีหลังของปี 59 โตเด่น นําโดย BJC, PSTC, TPCH, BWG, MONO, CPF, GFPT, BR, BA และ AAV
 
หุ้นเด่นสัปดาห์นี้
1) BDMS (ราคาเป้าหมาย 30.00 บาท) : FTSE น่าจะเพิมน้ำหนัก 110 ล้านเหรียญฯ หนุนการฟื้นตัว
2) PTT (ราคาเป้าหมาย 374.00 บาท) : FTSE น่าจะเพิมน้ำหนัก 192 ล้านเหรียญฯ หนุนการฟื้นตัว
3) NYT (ราคาเป้าหมาย 20.70 บาท) : หุ้นเติบโตยั่งยืน + ทิศทางการจ่ายปันผลสูงขึ้นต่อเนือง